Diari Oficial de la Generalitat Valenciana


Sumari del DOGV 6003, del 29-04-2009 (2009/4627)

ORDE de 14 d'abril de 2009, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al cooperativisme agrari valencià.
------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2009/04/14/(1)/dof/vci/html**

### Dades del document

Número de DOGV
:   6003

Data del DOGV
:   29-04-2009

Secció del DOGV
:   I. DISPOSICIONS GENERALS

Número del document
:   2009/4627


Data del document
:   14-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * economia social
    * ajuda a l'agricultura
    * suport econòmic
    * legislació
    * cooperativa
    * cooperativa agrícola

ORDE de 14 d'abril de 2009, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al cooperativisme agrari valencià. [2009/4627]  
El Consell, a través de la Conselleria d'Agricultura, Pesca i Alimentació, manté, com a una de les seues principals àrees d'actuació, el suport a les cooperatives agràries, com a referent estratègic del sector agrari valencià i de l'economia i la societat del nostre medi rural.  
Mantenint les línies principals d'esta política de foment es fa necessari, en estos moments, procedir a la seua revisió i actualització, i això, sobre la base de dos factors de recent confluència.  
En primer lloc, l'aprovació, mitjançant la Decisió de la Comissió Europea de 16 de juliol de 2008, del Programa de Desenvolupament Rural (PDR) que, fins a l'any 2013, concreta el suport del Fons Europeu Agrícola i de Desenvolupament Rural (FEADER) a la Comunitat Valenciana.  
En segon lloc, el tancament del marc normatiu europeu regulador de les ajudes públiques o ajudes d'estat, constituït pel reglament general d'exempció per categories, Reglament 800/2008, que inclou les PIME l'activitat de les quals siga la industrialització i la comercialització de productes agraris, així com l'agroturisme; els referits a les ajudes de minimis, tant el Reglament 1998/2006, en allò referit a les activitats de transformació i comercialització de productes agrícoles, com el Reglament 1535/2007 d'ajudes de minimis en el sector de la producció de productes agrícoles, així com el reglament que regula l'ajudes estatals a les PIME dedicades a la producció agrícola (Reglament 1857/2006).   
Addicionalment, l'actual situació econòmica i financera del sector econòmic general que caracteritza tant a les economies de la Unió Europea com del mercat global, requerix actuacions urgents. A esta exigència respon la Decisió de la Comissió de la UE (2009/C), 16/01: Marc temporal comunitari aplicable a les mesures d'ajudes estatals per a facilitar l'accés al finançament en l'actual context de la crisi econòmica i financera.  
Respecte al PDR, cal dir que en este s'han recollit dos objectius estratègics que, per mitjà de la seua plasmació en mesures i en línies d'ajuda concretes, poden ser utilitzats per tot el sector agrari i agroalimentari valencià i, en particular, per les cooperatives. Es tracta de les mesures de suport a la millora de la competitivitat d'explotacions i indústries (eix 1 del PDR) i les dirigides al foment de la diversificació econòmica cap a activitats no agrícoles ni alimentàries (eix 3 del PDR).  
De manera principal, cal destacar per la seua utilitat per a les cooperatives els instruments posats a la seua disposició per a la inversió en projectes de millora de les condicions de transformació i comercialització dels productes agrícoles i de l'alimentació (ajudes a les indústries agroalimentàries) i les ajudes dirigides a la inversió per empreses que, en el medi rural, pretenguen emprendre activitats diferents de la producció de béns de l'annex I del Tractat UE (ajudes RURALTER-Leader i RURALTER-Paisatge).  
Esta orde completa el mapa d'esta política de desenvolupament agrari i rural valenciana mentre que, al mateix temps, s'adapta el règim d'ajudes al nou marc legal europeu, i s'eviten casos de conflicte i s'aprofiten les noves possibilitats d'actuació que també s'obrin.  
Per tot açò que s'exposa, i en virtut de les facultats que em conferix l'article 28-e de la Llei 5/1983, de 30 de desembre, del Consell, i l'article 47, punts 3 i 11, Decret legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,  
ORDENE  
Article 1. Objecte  
1. L'objecte d'esta orde és aprovar les bases que regulen la concessió d'ajudes al cooperativisme agrari i la convocatòria per a l'exercici 2009 d'estes.  
2. Les convocatòries en cada exercici es publicaran en el DOCV.   
Article 2. Beneficiaris  
1. Les cooperatives agràries i les empreses d'un altre tipus que estiguen participades majoritàriament per cooperatives, sempre que la seua activitat es mantinga en l'àmbit del desenvolupament rural relacionat amb el sector agrari i alimentari.  
2. Les organitzacions representatives del cooperativisme agrari.  
El beneficiari haurà de tindre el seu domicili social a la Comunitat Valenciana.  
D'acord amb els comptes anuals corresponents a l'últim exercici tancat, el beneficiari no podrà presentar una xifra negativa dels fons propis i en el cas de les cooperatives d'haver incorregut en pèrdues, la seua imputació i, si escau, els possibles retorns passius hauran d'haver seguit el procediment que es disposa en la Llei 8/2003, de 24 de març, de Cooperatives de la Comunitat Valenciana.  
Article 3. Finançament de les ajudes  
1. Les ajudes regulades en esta orde seran finançades a càrrec del programa pressupostari 714.40, Desenvolupament del Cooperativisme Agrari de la Secció 12 dels pressupostos de la Generalitat.  
2. Estes ajudes estan finançades exclusivament amb fons de la Hisenda Pública Valenciana.  
Article 4. Mesures   
1. Les actuacions auxiliables són les que s'emmarquen dins de les mesures següents:  
a. Modernització de la gestió empresarial.  
b. Constitució de noves cooperatives i diversificació d'activitats en les cooperatives ja existents.  
c. Integració cooperativa.  
d. Creixement empresarial i capitalització.  
2. Una mateixa entitat podrà sol·licitar ajudes a l'empara de qualsevol de les mesures establides en esta orde, es podrà igualment simultaniejar la sol·licitud d'ajudes a títol individual, amb una altra sol·licitud com a integrant d'una associació, cooperativa de segon grau o participant d'un altre tipus d'entitats que també sol·liciten el mateix tipus d'ajudes, de conformitat amb les limitacions de la normativa comunitària que s'apliquen en cada cas.  
Article 5. Suport a la modernització de la gestió empresarial  
1. A l'empara d'esta mesura, podran rebre ajudes les entitats de l'article 2 que emprenguen un procés de la modernització de la seua gestió empresarial per mitjà de l'elaboració d'un pla estratègic a este efecte.  
L'objectiu de la modernització de la gestió haurà de ser l'increment de la competitivitat de l'entitat, com a empresa orientada al mercat, la millora de la qualitat de les seues produccions, l'increment del valor afegit dels seus productes, la diversificació de les seues activitats, implantació de nous productes, processos o tecnologies, la millora de les seues estructures comercials i dels processos, els circuits comercials i de distribució agroalimentaris, la posada en pràctica d'una estratègia de creixement i internacionalització i, en general, la progressiva consolidació de la participació de l'entitat en totes les fases i processos, des de la producció i la transformació fins al mercat, especialment, en el sector de la distribució organitzada.  
Seran subvencionables davall esta mesura tant les despeses de consultors externs que presten els servicis de consultoria conduents a l'elaboració del pla descrit en l'apartat 1 com els conduents a la implantació inicial d'este. Els servicis tindran una duració prefixada.   
2. Les actuacions podran ser auxiliades per mitjà de:  
a. Subvencions directes.  
b. Bonificació d'interessos de préstecs subscrits per les entitats beneficiàries en les condicions de l'article 11.  
c. Subvenció a la cooperativa per les aportacions a capital o a altres fons que el soci realitze.  
3. Estes ajudes, segons l'activitat empresarial de la cooperativa beneficiària, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.  
Article 6. Suport a la constitució de cooperatives i a la diversificació d'activitats  
1. L'objectiu és fomentar la constitució de noves cooperatives, en aquells sectors i comarques amb una carència notable d'este tipus d'empreses associatives, o que des d'una perspectiva de racionalitat econòmica o social així ho requerisquen, i en les ja existents la diversificació de les activitats i la modernització de les instal·lacions i els equips.  
Podran rebre ajudes les entitats de nova constitució o les ja existents que emprenguen un procés de diversificació de les seues activitats (adquisició comuna de subministraments tant de carburants com d'altres béns i servicis per a ús i consum dels socis, l'equipament per a la transformació i la comercialització conjunta dels productes dels socis?) o bé en l'elaboració de nous productes que es mantinguen en l'àmbit del sector agrari i alimentari (ingredients alimentaris, farmacèutics i cosmètics, aliments destinats al consumidor, subministraments per a caterings?), o per a la realització dels objectius previstos en el pla estratègic a què es referix l'article 5.1 d'esta orde.  
2. Les actuacions que comporten la realització d'inversions i despeses amortitzables podran ser auxiliades per mitjà de:  
a. Subvencions directes.   
b. Bonificació d'interessos de préstecs subscrits per les entitats beneficiàries en les condicions de l'article 11.  
c. Subvenció a la cooperativa per les aportacions a capital o a altres fons que el soci realitze.  
3. Estes ajudes, segons l'activitat empresarial de la cooperativa beneficiària, es podran acollir al reglament que corresponga:  
a. Les cooperatives en el sector de l'agroturisme, a l'article 13 ajudes regionals a la inversió, del Reglament (CE) 800/2008, reglament general d'exempció per categories.  
b. Les ajudes a la inversió a favor de les PIME, destinada a la transformació i comercialització de productes agraris, a l'article 15 del Reglament (CE) 800/2008.  
c. Les inversions realitzades per cooperatives PIME en explotacions agràries dedicades a la producció de productes agrícoles, al Reglament (CE) 1857/2006.  
d. Les cooperatives que no responen a la definició de PIME, segons l'activitat empresarial que exercisquen, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.  
La definició de PIME serà la de l'annex I del Reglament 800/2008.  
Article 7. Suport als processos d'integració cooperativa   
1. A l'empara d'esta mesura, podran rebre ajudes les entitats de l'article 2 que emprenguen un procés tendent a la concentració cooperativa i el resultat de què siga la constitució d'empreses amb suficient dimensió econòmica i financera per mitjà de la integració entre si, i tinguen com a objectiu els previstos en el pla estratègic a què es referix l'article 5.1 d'esta orde.  
2. Les actuacions d'este article que comporten la realització d'inversions i despeses amortitzables podran ser auxiliades per mitjà dels tipus d'ajuda:  
a. Subvencions directes.   
b. Bonificació d'interessos de préstecs bancaris subscrits en les condicions de l'article 11 per les entitats de l'article 2 d'esta orde resultat d'un previ procés d'integració o aquelles que en els seus estatuts recullen el compromís d'aconseguir la seua integració en el termini màxim de dos anys, des de l'inici del procés.  
c. Subvenció a les cooperatives per les aportacions a capital o a altres fons que el soci realitze.  
3. Estes ajudes, segons l'activitat empresarial de la cooperativa beneficiària, podran acollir-se al reglament que corresponga:  
a. Les cooperatives en el sector de l'agroturisme, a l'article 13 ajudes regionals a la inversió, del Reglament (CE) 800/2008, reglament general d'exempció per categories.  
b. Les ajudes a la inversió a favor de les PIME, destinada a la transformació i comercialització de productes agraris, a l'article 15 del Reglament (CE) 800/2008.  
c. Les inversions realitzades per cooperatives PIME en explotacions agràries dedicades a la producció de productes agrícoles, al Reglament (CE) 1857/2006.  
d. Les cooperatives que no responen a la definició de PIME, segons l'activitat empresarial que exercisquen, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.  
4. Les resolucions de convocatòria anuals podran incloure requisits de dimensió mínima i de situació econòmica per a ser beneficiari d'estes ajudes.  
Article 8. Suport als processos de creixement empresarial i capitalització  
1. A l'empara d'esta mesura, podran rebre subvencions les entitats de l'article 2 que emprenguen un procés tendent al creixement i, fins i tot, la internacionalització de l'empresa, per mitjà de l'emissió de capital o l'adquisició de participacions de capital en altres societats amb activitat vinculada al sector agrari i alimentari.  
Així mateix, davall esta mesura es podran bonificar interessos de préstecs per a possibilitar la correcta estructuració de passius financers de l'entitat, de manera que s'incremente el seu grau d'autofinançament.  
2. Les actuacions d'este article podran ser auxiliades per mitjà dels tipus d'ajuda següents:  
a. Subvencions directes.  
b. Bonificació d'interessos de préstecs subscrits per les entitats en les condicions de l'article 11.  
c. Subvenció a les cooperatives per les aportacions a capital o a altres fons que el soci realitze a les entitats.  
3. Estes ajudes, segons l'activitat empresarial de la cooperativa beneficiària, es poden acollir al Reglament (CE) 1998/2006, sobre ajudes de minimis, o al Reglament (CE) 1535/2007, d'ajudes de minimis en el sector de la producció de productes agrícoles.  
4. Les entitats receptores d'estes ajudes hauran d'haver aprovat prèviament un pla estratègic.  
Article 9. Programa d'ajudes a la inversió i despeses amortitzables   
1. Condicions de caràcter general:  
a. No s'aplicaran a les empreses en crisi. No es concediran ajudes individuals a les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú. Tindran la condició de transparents. Tindran un efecte incentivador, per la qual cosa el beneficiari haurà de presentar una sol·licitud d'ajuda abans d'iniciar el projecte o activitat. En el cas de tractar-se de grans empreses, es considerarà que hi ha efecte incentivador quan, a més, es verifique que la documentació presentada pel beneficiari establix un o més dels criteris previstos en l'article 8.3 del Reglament (CE) 800/2008. No s'aplicarà a les ajudes individuals la subvenció bruta equivalent de les quals supere els llindars següents: 7,5 milions d'euros per empresa i projecte d'inversió.  
b. Acumulació d'ajudes: estes ajudes són compatibles entre si i amb qualssevol altres, per tant, per a les mateixes despeses subvencionables es podran acumular, sempre que l'esmentada acumulació no supere la intensitat màxima o l'import màxim de les ajudes, considerant els diferents reglaments que s'apliquen per a una mateixa decisió.  
2. Condicions específiques segons l'objecte de la inversió:  
a. Les inversions en qualsevol sector excepte la producció de productes agrícoles tindran com a objectiu la creació d'un nou establiment o l'ampliació d'un existent, la diversificació de la producció en nous productes addicionals o un canvi essencial en el procés general de la producció.  
b. Quant a les inversions en explotacions agràries, les inversions, entre altres, tindran com a objectius la reducció de costos de producció, la millora i la reorientació de la producció, la millora de la qualitat, la preservació i la millora de l'entorn rural o millora de les condicions d'higiene i benestar animal.  
L'ajuda no es podrà concedir per a la compra de drets de producció, animals, plantes anuals, la plantació de plantes anuals, les obres de drenatge o equip i obres de regadiu, excepte si eixes inversions generen una reducció de l'ús de l'aigua del 25%, com a mínim; de simples inversions substitutives. Igualment, no es concediran ajudes que vulneren qualssevol prohibicions o restriccions imposades en reglaments del Consell pels quals s'establisquen organitzacions comunes del mercat, fins i tot, quan eixes prohibicions o restriccions es referisquen únicament a l'ajuda comunitària.  
c. Conceptes subvencionables per a les mesures esmentades en els articles 4.2 i 4.3: inversions materials, com construcció, adquisició i millora de béns immobles, excepte adquisició de terrenys; maquinària i béns de suport, inclosos programes informàtics; i estos últims s'hauran d'ajustar a les prescripcions que per a actius immaterials establix l'article 12.2 del Reglament (CE) 800/2008, si escau, i els costos generals conseqüència de la inversió com a honoraris d'arquitectes, enginyers i consultors, fins a un 12% del cost total. Pel que fa a les despeses amortitzables, s'han de comptabilitzar les despeses d'assessoria i de constitució segons corresponga per a la constitució d'una nova entitat o la preparació de la inversió auxiliable.  
3. Ajudes: quanties i límits de l'ajuda segons el reglament aplicable.  
a. Ajudes a la inversió a favor de les PIME en el sector de la transformació i la comercialització de productes agrícoles (art. 15, Regl. (CE) 800/2008, reglament general d'exempció per categories). La intensitat màxima de l'ajuda com a subvenció bruta equivalent serà el 40% de les inversions subvencionables.  
b. Ajudes regionals a la inversió en favor de les cooperatives PIME en el sector de l'agroturisme (article 13 del Regl. 800/2008): la intensitat màxima de l'ajuda com a subvenció bruta equivalent no podrà superar els percentatges previstos en el mapa d'ajudes regionals (2007/2013) per a la Comunitat Valenciana, exclosos els municipis de Mislata i València (fins al 31.12.2010: Alacant: 30%, València: 27%, Castelló: 25%, i a partir de 01.01.2011: Alacant: 15%, València: 15% i Castelló: 10%).  
El beneficiari haurà d'aportar una contribució financera exempta de qualsevol tipus de suport públic, almenys, d'un 25% dels costos subvencionables, ja siga per mitjà dels seus recursos propis o per mitjà de finançament extern.  
c. Ajudes a inversió en explotacions agràries (art. 4, Regl. (CE) 1857/2006) realitzada per cooperatives agràries PIME. L'ajuda consistirà en una subvenció a les inversions per a la producció primària de productes agrícoles que efectuen les cooperatives que siguen PIME. L'import màxim de la subvenció com intensitat bruta de les ajudes no superarà el 40% de les despeses subvencionables, ni 400.000 € per període de tres exercicis fiscals.  
Article 10. Programa d'ajudes de minimis  
1. Condicions de caràcter general:  
a. No s'aplicaran a les empreses en crisi. No es concediran ajudes individuals a les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú. Tindran la condició de transparents. Tindran un efecte incentivador, per la qual cosa el beneficiari haurà de presentar una sol·licitud d'ajuda abans d'iniciar el projecte o activitat.  
No s'aplicarà a les ajudes a l'exportació ni a ajudes que afavorisquen productes nacionals en detriment dels importats. No s'aplicarà a empreses actives, que operen en el sector de la pesca i l'aqüicultura, ni del sector de la transformació i la comercialització de productes agrícoles si, en este cas, l'import de l'ajuda s'establix en funció del preu o de la quantitat de productes d'este tipus comprats pels productors primaris o comercialitzats per les empreses afectades, o si l'ajuda se supedita a l'obligació de cedir-la totalment o parcialment als productors primaris.  
b. Els beneficiaris d'estes ajudes hauran de presentar:  
Una declaració responsable sobre altres ajudes minimis concedides en l'exercici fiscal corrent i en els dos exercicis anteriors. Addicionalment, una altra declaració responsable sobre altres ajudes d'estat rebudes per als mateixos costos subvencionables, amb la finalitat de comprovar que no se superen els límits de l'article 2.5 del Reglament 1998/2006, a les ajudes de minimis, ni de l'article 3.7 del Reglament 1535/2007, a les ajudes de minimis en el sector de la producció de productes agraris.  
c. Acumulació d'ajudes:  
Estes ajudes són compatibles entre si i amb qualssevol altres, per tant, per a les mateixes despeses subvencionables es podran acumular, sempre que l'esmentada acumulació no supere la intensitat màxima o l'import màxim de les ajudes, considerant els diferents reglaments que s'apliquen per a una mateixa decisió.  
2. Ajudes: quanties i límits de l'ajuda segons el reglament aplicable.  
a. Partint del Reglament (CE) 1998/2006, d'ajudes de minimis:  
1r. L'ajuda consistirà en una subvenció la intensitat màxima de la qual expressada com a subvenció bruta equivalent no podrà superar els 200.000 € durant qualsevol període de tres exercicis fiscals.  
2n. No obstant això, i d'acord amb l'apartat 4.2.2 de la Comunicació de la Comissió (2009/C 16/01), Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera, per al període 2009/2010, l'esmentat límit serà de 500.000 € sempre que es complisquen les condicions següents: l'ajuda s'atorgarà d'acord amb un règim i només a empreses que no estaven en crisi a 1 de juliol de 2008; l'ajuda només podrà ser atorgada fins al 31 de desembre de 2010; abans de la concessió de l'ajuda, el beneficiari presentarà una declaració sobre qualsevol altra ajuda de minimis rebuda l'any fiscal corrent; les ajudes no es podran acumular amb les ajudes de minimis per als mateixos costos elegibles. No serà aplicable a les empreses especialitzades en la producció agrícola primària si el beneficiari ja ha rebut una ajuda de minimis prèviament a l'entrada en vigor del Marc temporal, la suma de l'ajuda rebuda sobre la base dels apartats 2 i 3 de l'article 4 d'esta orde i l'ajuda de minimis no excedirà els 500.000 € entre el primer de gener de 2008 i el 31 de desembre de 2010...  
3r. Les mesures temporals es podran acumular amb altres ajudes compatibles o amb altres formes de finançament, sempre que es respecten les intensitats màximes d'ajudes indicades en el reglament general d'exempció i en les directrius aplicables.  
b. Segons el Reglament (CE) 1535/2007, d'ajudes de minimis en el sector de la producció de productes agrícoles.   
L'ajuda consistirà en una subvenció que per a un mateix beneficiari no podrà excedir de 7.500 € en un període de tres exercicis fiscals.  
Article 11. Condicions dels préstecs   
1. Requisits dels préstecs:  
a. De la subscripció per la cooperativa de préstecs amb entitats financeres.  
1r. Quantia del préstec: la quantia màxima del principal susceptible de subvenció serà del 80% de l'import de la inversió no coberta per altres ajudes públiques que s'obtinguen o sol·liciten per al mateix projecte. En tot cas, la quantia màxima estarà subjecta als límits següents: límit absolut de 2,5 milions d'euros per cooperativa i límit relatiu equivalent a cinc vegades els fons propis de la cooperativa beneficiària.  
2n. Termini: el de duració dels préstecs serà de 6 anys com a mínim. Per al càlcul de la bonificació als interessos, independent del termini de duració del préstec, la subvenció durant els sis primers anys de vida d'este serà, com a màxim, equivalent a cinc punts del tipus d'interés, considerant per al seu càlcul que la vida de l'operació és l'esmentat termini.  
3r. Amortització del principal: s'efectuarà els dies 31 de març i 30 de setembre de cada any, per semestres vençuts, en la quantia que resulte de dividir el principal de l'operació entre els semestres de vigència del préstec i, si és el cas, considerant el termini de carència del principal.  
Carència de principal: es fixarà sobre la base del període necessari per a la posada en marxa de la inversió, o en funció del pla de viabilitat de l'empresa. En cap cas podrà excedir quatre venciments.  
4t. Tipus d'interés: el nominal es revisarà semestralment i no podrà excedir de l'EURIBOR de referència més un diferencial màxim de 0,75 punts. S'entén per EURIBOR de referència la mitjana aritmètica dels tipus d'interés d'EURIBOR (European Interbank Offered Rate), a termini de sis mesos publicat per la Federació Bancària Europea a les 11.00 hores, la data de què corresponga als últims set dies hàbils immediats anteriors a l'inici de cada període de liquidació, excloent per al càlcul dos dels set valors que s'hagen pres i que es corresponguen amb el major i el menor d'entre estos. El valor del tipus de referència es revisarà el primer d'abril i el primer d'octubre de cada any.  
5t. Comissions: les màximes no excediran en el seu conjunt del 0,50% del principal de l'operació.   
6t. Garantia: les exigibles per a estes operacions seran les admeses en dret, segons el parer de l'entitat financera prestadora.   
7m. Compromís de mantindre la inversió, almenys, sis anys des de la seua execució.  
b. Dels préstecs als socis per a finançar aportacions a capital social i/o a altres fons.  
Les cooperatives els socis de les quals, sempre que siguen persones jurídiques, subscriguen i desemborsen en la seua totalitat aportacions a capital social i/o a altres fons. La subscripció i el desemborsament en efectiu i simultani del 100% d'aportacions al capital social i/o a altres fons que realitzen els socis, persones jurídiques, de qualsevol cooperativa agrària amb seu social a la Comunitat Valenciana tindrà, a l'efecte d'esta orde, la consideració de crèdit a la cooperativa, i gaudirà, en conseqüència, dels mateixos drets a ser finançats en les condicions favorables establides sense perjuí que, si escau, es formalitzen crèdits personals a cada soci, persona jurídica, en funció del nominal total de les seues aportacions al capital i/o a altres fons subscrits i desemborsats i a l'obtenció de subvencions públiques en la part no subvencionada per altres administracions públiques. Les aportacions s'hauran de mantindre, almenys, durant sis anys des de l'inici del termini de vigència del préstec amb què hagen sigut finançades.  
Article 12. Condicions de les aportacions dels socis a capital social o altres fons  
Les aportacions dels socis, tant persones físiques com jurídiques, no finançades per mitjà de préstecs, per a ser considerades com auxiliables tindran les següents característiques: la subscripció serà, almenys, per la totalitat de les aportacions auxiliades, el seu desemborsament es realitzarà en efectiu i simultàniament; les esmentades aportacions hauran de romandre, segons corresponga, en el capital social i/o en altres fons, almenys, durant un període de sis anys des del seu desemborsament.  
Article 13. Obligacions genèriques dels beneficiaris d'ajudes  
Els beneficiaris de les ajudes hauran de:  
1. Complir l'objectiu, executar el projecte o realitzar l'activitat que fonamenta la concessió de la subvenció.  
2. Justificar el compliment dels requisits i les condicions establits en la normativa aplicable i, si és el cas, en la resolució de concessió de l'ajuda en la forma i terminis establits, i d'acord amb allò que es disposa en l'article 30 de la Llei 38/2003, de 17 de novembre, General de Subvencions.  
3. Sotmetre's a les actuacions de control que cal efectuar, en relació amb l'operació subvencionada, per l'òrgan concedent i per la Intervenció General de la Generalitat, i s'aportarà tota la informació que li siga requerida en l'exercici de les esmentades actuacions. Així mateix, hauran de mantindre a disposició de les entitats abans esmentades els justificants de despeses i d'ingressos de l'operació fins a 5 anys després de la data en què la Generalitat va realitzar el pagament final.  
4. Amb anterioritat a dictar-se la proposta de resolució de concessió, cal estar al corrent en el compliment de les obligacions tributàries i davant de la Seguretat Social.  
5. No ser deutor de la Hisenda de la Comunitat Valenciana per deutes vençuts, liquidats i exigibles.  
6. Procedir al reintegrament dels fons percebuts quan corresponga, d'acord amb allò que s'establix en els articles 36, 37 i 40 de la Llei 38/2003, General de Subvencions.  
7. Mantindre la destinació dels béns i elements constitutius de la inversió subvencionada durant, almenys, 6 anys des del pagament de l'ajuda. Si els béns subvencionats canvien de titularitat, el successor d'esta haurà d'accedir formalment a succeir al previ propietari en este compromís temporal i en tots els compromisos que aquell va assumir amb l'acceptació de la subvenció. Durant eixe temps, els béns no podran ser traslladats fora de la Comunitat Valenciana. En cas d'incompliment, el promotor inicial del projecte o bé el seu successor, si era coneixedor que el bé havia sigut objecte d'una subvenció (amb càrrega de la prova per al promotor inicial) haurà de tornar la subvenció percebuda, proporcionalment al termini incomplit, juntament amb els corresponents interessos.  
8. Adoptar les mesures necessàries per a donar l'adequada publicitat de la procedència pública del cofinançament de l'actuació. En tota actuació subvencionada, siga quina siga la inversió, el beneficiari col·locarà una placa explicativa on constarà: el logo de la Generalitat i el lema «Projecte Subvencionat pel Programa de Suport al Cooperativisme Agrari de la Conselleria d'Agricultura, Pesca i Alimentació».  
9. Qualsevol altra obligació que legalment corresponga com a beneficiari de subvencions públiques.  
Article 14. Documentació   
1. Sol·licituds  
Les sol·licituds d'ajuda es dirigiran a la direcció general competent en matèria de cooperativisme de la Conselleria d'Agricultura, Pesca i Alimentació.  
Les sol·licituds es presentaran davant de les oficines comarcals de la Conselleria, els servicis territorials d'Alacant, Castelló i València, els Servicis Centrals a València (C/ Amadeu de Savoia, 2) i per qualsevol altre dels mitjans admesos en la legislació vigent (article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú).  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat) i davant de la Seguretat Social.   
Els formularis de sol·licitud estaran disponibles en l'adreça electrònica http://www.gva.es/Prop/Servicis al ciutadà/Tràmits i servicis.  
El termini de presentació de sol·licituds i els imports màxims es determinaran en cada convocatòria.   
a. Documentació genèrica:  
1r. Acreditar, per mitjà de declaració responsable, la no-concurrència de cap de les circumstàncies previstes en els punts 2 i 3, de l'article 13 de la Llei 38/2003, General de Subvencions.   
2n. Comunicar a l'òrgan concedent, en la sol·licitud de subvenció, així com en qualsevol moment de vigència de l'expedient, la sol·licitud i/o l'obtenció d'altres ajudes per al mateix concepte per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació haurà d'efectuar-se tan prompte com es sàpia i, en tot cas, amb anterioritat a la justificació de l'aplicació donada als fons percebuts.  
3r. Aportar declaració responsable de compliment de la norma sobre integració de persones amb discapacitat o, si escau, l'exempció i, així mateix, declaració de percentatge de treballadors discapacitats sobre plantilla total, tancada a 31 de desembre de l'any anterior al de la presentació de la sol·licitud d'ajudes, d'acord amb allò que es disposa en el Decret 279/2004, del Govern Valencià.  
4t. Acreditar, per mitjà de declaració responsable, que el projecte per al qual se sol·licita ajuda no ha iniciat la seua execució.  
5t. Quan l'operació subvencionada incloga obres el cost de les quals supere els 30.000 euros o bé servicis, assistències tècniques o subministraments de béns d'equip que superen els 12.000 euros, el beneficiari haurà de presentar, en el moment de la sol·licitud d'ajuda, almenys, 3 ofertes de diferents proveïdors i justificar que l'elecció d'entre estes es va realitzar d'acord amb criteris d'eficiència, i proporcionarà una memòria explicativa quan no recaiga l'adjudicació en la proposta econòmica més avantatjosa. En el supòsit d'adquisició de béns immobles, a més, certificat del taxador independent degudament acreditat i inscrit en el corresponent registre oficial.  
6t. Certificat de l'acord del Consell Rector de sol·licitud de l'ajuda.  
7m. Comptes anuals de l'últim exercici tancat.  
8u. Segons que corresponga, projecte tècnic o memòria descriptiva de les activitats que cal desenvolupar per la cooperativa o, si és el cas, el pla estratègic esmentat en l'article 5.1 d'esta orde. En tot cas, la memòria esmentada haurà d'incloure, com a contingut mínim, l'evolució de l'entitat, el seu àmbit territorial d'actuació, les activitats que cal realitzar, el seu capital social i el nombre d'empleats. Addicionalment, es presentarà un programa d'actuació que garantisca l'execució de la inversió en els exercicis per als quals es concedisquen les ajudes.  
9é. Pla de finançament de l'activitat que cal realitzar.  
10é. Imprés de manteniment de tercers.  
11é. Targeta d'identificació fiscal.  
12é. Llicència municipal d'obres, si escau.  
13é. Escriptura de constitució.  
14é. Acreditació de la representació legal de les persones jurídiques sol·licitants.  
15é. Declaració de PIME, si escau.  
16é. Compromís de l'entitat del compliment de l'obligació que s'establix en l'article 12.7 d'esta orde.  
b. Documentació específica:  
1r. En cooperatives d'agroturisme:  
Declaració del beneficiari comprometent-se al fet que durant sis anys les inversions, bé en l'establiment de turisme rural, com les altres inversions en servicis, no es dedicaran a ús habitual propi o de tercers.   
Acreditació del número de registre cadastral de l'immoble que cal rehabilitar.   
Justificant de la cessió de l'ús de les cases a la cooperativa.   
2n. En processos d'integració cooperativa:  
Pla de reestructuració.  
3r. Per a la bonificació d'interessos de préstec:   
Certificat d'aprovació per l'Assemblea General de Socis dels comptes anuals corresponents a l'últim exercici tancat, amb expressió consolidada i per seccions, amb certificat d'inscripció en el Registre de Cooperatives de la conselleria que tinga atribuïda esta competència.  
   
Informe d'auditoria dels comptes esmentats en l'apartat anterior, subjecte a la normativa legal aplicable i, si escau, amb el certificat d'inscripció en l'esmentat registre.  
Certificat de l'entitat financera de concessió de l'operació.  
Orde del beneficiari d'abonament de la subvenció a l'entitat financera, que tindrà caràcter irrevocable.  
4t. Per a la capitalització de la cooperativa:  
Certificat de l'acord de l'Assemblea General que indique expressament l'aportació a capital social i/o a altres fons que cal realitzar pels socis.  
Certificat amb la relació de socis que realitzaran les aportacions, s'indicarà: número d'orde, nom, NIF i quantia de la seua aportació.  
Compromís de mantindre l'aportació, almenys, sis anys des del seu desemborsament.  
c. Justificant de l'activitat i pagament de les actuacions:  
1r. Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
2n. Una memòria econòmica justificativa del cost de les activitats realitzades, que contindrà:   
Una relació classificada de les despeses amortitzables i inversions, amb identificació del creditor i del document, el seu import, data d'emissió i, si escau, data de pagament.   
Les factures o els documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior i, si escau, la documentació acreditativa del pagament.   
En el cas d'adquisició de béns immobles, certificat del taxador independent degudament acreditat i inscrit en el corresponent registre oficial.  
En les cooperatives d'agroturisme, l'autorització de l'Agència Valenciana de Turisme com a allotjament turístic rural, en el cas que la inversió tinga com a objecte este tipus d'allotjament.  
Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència.   
Els documents justificants de les despeses es presentaran en original o fotocòpia compulsada; en tot cas, els justificants originals presentats es marcaran amb una estampilla que indique: la subvenció per a la qual servix de justificació i si l'import del justificant s'imputa totalment o parcialment a la subvenció.  
El termini de presentació dels documents que acrediten la realització de l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública. En el supòsit de subvencions plurianuals es justificarà en cada any o exercici pressupostari per l'import de l'anualitat corresponent.  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes per a la mateixa finalitat atorgades per altres administracions o ens públics o privats sense haver-ho comunicat a la Conselleria, podrà donar lloc a l'anul·lació de la resolució de concessió.  
A més de la documentació requerida en cada tipus d'ajuda, el Servici de Cooperativisme podrà sol·licitar, en cada cas, la documentació complementària que s'estime convenient o inspeccionar in situ l'objecte de la subvenció.  
Article 15. Avaluació de les sol·licituds  
1. Les sol·licituds seran avaluades per la Comissió de Valoració integrada pel titular de la direcció d'àrea competent en matèria de cooperativisme, que actuarà com a president i comptarà amb vot de qualitat en cas d'empat, el cap del servici competent en la matèria i un cap de secció adscrit a l'anterior servici, designats pel titular de la direcció general competent en esta matèria.  
2. La Comissió de Valoració aplicarà el barem a les sol·licituds que complisquen els requisits de la convocatòria. Es farà constar en acta la puntuació obtinguda per cada sol·licitud amb la finalitat d'establir un orde de prelació entre estes d'acord amb els criteris d'avaluació, i adjudicar, amb el límit fixat en la convocatòria dins del crèdit disponible, aquelles que hagen obtingut major valoració en aplicació dels esmentats criteris. No obstant això, en el cas que el crèdit assignat en la convocatòria fóra insuficient, atenent al nombre de sol·licituds una vegada finalitzat el termini de presentació, es podrà procedir al prorrateig, entre els beneficiaris de la subvenció, de l'import global màxim destinat a les ajudes.   
Constarà també en acta, per a cada expedient, les despeses totals subvencionables, el percentatge d'ajuda que es proposa, la constància de si s'exclou algun concepte de despeses dels inclosos en el formulari de sol·licitud d'ajuda i la referència al/s reglament/s comunitari/s al/s quals s'acull l'actuació, d'acord amb allò que es disposa en l'article 9 d'esta orde. Quant a les ajudes com a bonificació de tipus d'interés s'haurà de deixar constància del valor de l'equivalent brut de subvenció (EBS) que corresponga a cada beneficiari.   
3. La Comissió de Valoració formularà, en conseqüència, la pertinent proposta de resolució, que elevarà al titular de la direcció general competent en matèria de cooperativisme.  
Article 16. Criteris de valoració  
1. Els expedients subvencionables es puntuaran en funció dels criteris de prioritat i barem següents:  
La concentració cooperativa amb vinculació patrimonial i conseqüent creació de noves empreses, amb una valoració de fins a 10 punts. S'atorgarà la major puntuació als sol·licitants que resulten d'un nombre major d'entitats, i es valoraran les altres proporcionalment.  
La qualitat tècnica del projecte d'actuació o pla estratègic que cal desenvolupar: fins a 5 punts. Tenint en compte la naturalesa de les actuacions subvencionables, es prestarà especial interés a aspectes socioeconòmics com ara: la creació d'ocupació, la solvència i la capacitat de gestió de la cooperativa o cooperatives sol·licitants.  
Pel nombre de socis jóvens (menors de 41 anys) i/o dones, constituents o que s'incorporen a l'entitat: 5 punts als sol·licitants que en presenten major nombre, i es valoraran els altres proporcionalment.   
Que les entitats inicien noves activitats o servicis: 2 punts.  
L'interés socioeconòmic en l'àmbit local i comarcal amb una puntuació màxima de fins a 2 punts. S'atorgarà la major puntuació als sol·licitants el projecte dels quals siga totalment nou en la comarca on s'ubique, i es valoraran de manera decreixent les altres en funció del nombre de cooperatives que desenvolupen eixa mateixa activitat en la comarca, tenint en compte si en la comarca i en el sector d'activitat existix o no una carència notable d'este tipus d'empreses o, si des d'una perspectiva de racionalitat econòmica o social, requerix la promoció d'este tipus d'iniciatives. S'atorgarà un punt addicional si el projecte es realitza en una zona desfavorida.   
No haver rebut ajudes en els dos anys anteriors a la convocatòria anual en què presente la sol·licitud: 1 punt.  
2. D'acord amb allò que s'establix en l'article 6 del Decret del Consell 279/2004, de 17 de desembre, pel qual es regulen mesures en els procediments de contractació administrativa i de concessió de subvencions per al foment de l'ocupació de persones amb discapacitat, en el cas d'empat de les millors proposicions en la puntuació final obtinguda per les empreses sol·licitants, tindrà preferència en l'adjudicació l'empresa que acredite ocupar un major percentatge de treballadors discapacitats, o bé es comprometa a contractar un percentatge major de treballadors discapacitats, bé durant i per a l'execució de l'actuació, bé durant els tres anys següents a la recepció de l'últim pagament de l'ajuda.  
3. Per a ser subvencionables els projectes i les activitats hauran de tindre viabilitat econòmica.  
Article 17. Resolució de les ajudes  
1. De conformitat amb allò que es disposa en l'article 63 de la Llei del Consell, en relació amb l'article 13 de la Llei 30/1992, de Règim Jurídic de les Administracions Públiques i Procediment Administratiu Comú, i 47.3 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es delega en la titular de la Direcció General d'Empreses Agroalimentàries i Desenvolupament del Medi Rural l'atribució de resoldre les ajudes regulades en esta orde.   
2. Rebuda la proposta de resolució, la titular de la Direcció General emetrà la corresponent resolució, per delegació de la consellera, que té la competència de conformitat amb l'article 47.3. Del TRLHP de la Generalitat Valenciana.   
3. La resolució de les ajudes serà notificada a l'interessat en el termini de sis mesos comptats des de la data d'inici del termini de presentació de les sol·licituds d'ajuda.   
4. Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb allò que s'establix en la Llei 30/1992, en relació amb allò que es disposa en la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana, i això sense perjuí que subsistisca l'obligació legal de resoldre sobre la sol·licitud.   
5. La resolució d'aprovació de sol·licituds establirà: l'import de la inversió total subvencionable, la quantia i el percentatge, si escau, de l'ajuda concedida, les anualitats en què es distribuïx l'ajuda (d'acord amb el pla d'inversió presentat en la sol·licitud) i el termini concedit al beneficiari per a justificar el pagament de les inversions realitzades, si escau, o el compliment de la finalitat per a la qual se li va concedir la subvenció.  
6. Les resolucions que es dicten a l'empara d'esta orde esgotaran la via administrativa, i contra estes es podrà interposar recurs potestatiu de reposició davant de l'òrgan que va dictar la resolució en el termini d'un mes, des de l'endemà de la notificació, de conformitat amb els articles 116 i 117 de la Llei 30/1992, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, d'acord amb allò que s'establix en l'article10.1ª i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. I això sense perjuí de la possibilitat que els interessats puguen exercitar, si escau, qualsevol altre que estimen procedent.  
Davant de la desestimació per silenci administratiu es podrà interposar recurs idèntic en el termini de sis mesos des que haguera finalitzat el termini per a dictar i notificar la resolució expressa, tot això de conformitat amb allò que es disposa en l'article 46.1 de la Llei de la Jurisdicció Contenciosa Administrativa, i sense perjuí d'allò que es disposa en els articles 116 i 117, abans esmentats.  
Article 18. Concurrència d'ajudes sobre un projecte  
1. Un projecte podrà gaudir de finançament a càrrec d'esta línia d'ajudes, que no inclou fons europeus, i amb altres línies d'ajuda, tant si l'ajuda concurrent tampoc els inclou com si conté fons FEADER, FEDER, FSE o de qualsevol altre instrument financer comunitari, sempre que la regulació de l'altra línia d'ajudes les declare també compatibles amb altres ajudes.  
2. L'acumulació de diferents ajudes públiques compatibles sobre unes mateixes despeses no podrà en cap cas suposar la superació dels límits quantitatius o/i d'intensitat d'ajuda del més restrictiu dels règims coincidents, siga este el regulat en estes bases o bé el règim regulador de l'altra ajuda concurrent.  
3. En el cas que en un control es detecte l'existència d'una infracció de les normes de concurrència d'ajudes, s'incoarà un expedient de reintegrament de l'ajuda, amb la finalitat de restituir el compliment de la normativa dels règims d'ajuda concurrents. La fase d'instrucció de l'expedient correspondrà a l'àrea competent en matèria de cooperativisme, i correspondrà la seua resolució al titular de la direcció general competent en la mateixa matèria.  
Article 19. Reintegrament de les quantitats  
Són causes de reintegrament les previstes en els articles 36 i següents de la 38/2003, General de Subvencions, i la resta de normes concordants.  
Article 20. Pèrdua o minoració de l'ajuda  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent i incompatible de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si escau, a la pèrdua del dret al cobrament total o parcial de la subvenció.  
2. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.  
Article 21. Règim d'infraccions i sancions  
El règim sancionador en la matèria regulada en esta orde serà el que s'establix en el títol IV de la Llei 38/2003, General de Subvencions.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
DISPOSICIONS ADDICIONALS  
Primera  
1. Esta orde queda supeditada a allò que es disposa en l'article 88.3 del Tractat Constitutiu de la Comunitat Europea i la resta de normativa sobre competència i és conforme amb allò que es disposa en les normes següents:  
a) Reglament (CE) 800/2008, de 6 d'agost de 2008, de la Comissió, pel qual es declaren determinades categories d'ajudes compatibles amb l'aplicació dels articles 87 i 88 del Tractat (Reglament general d'exempció per categories) (DOL 214, de 09.08.2008).  
b) Reglament (CE) 1857/2006, de 15 de desembre de 2006, de la Comissió, sobre aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses Dedicades a la Producció de Productes Agrícoles (DOL 358, de 16.12.2006).  
c) Reglament 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat CE a les Ajudes de Minimis (DOL 379, de 28.12.2006).  
d) Comunicació de la Comissió (2009/C 16/01): Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera (DOC 16, de 22.01.2009). Esta mesura queda condicionada a la decisió positiva de la Comissió en l'expedient de notificació N 73/2009, o en aquell que el substituïsca.  
e) Reglament (CE) 1535/2007, de 20 de desembre de 2007, de la Comissió, relatiu a l'aplicació dels articles 87 i 88 del Tractat a les Ajudes de Minimis en el sector de la producció de productes agrícoles (DOL 337, de 21.12.2007).  
2. Les quanties màximes establides en esta orde es podran veure incrementades per la dotació extraordinària prevista en el Pla d'Impuls dels Sectors Productius de la Generalitat Valenciana.  
La dotació extraordinària podrà anar dirigida a reconsiderar les sol·licituds presentades, que havent complit els requisits establits en la corresponent orde de bases, no s'hagen pogut aprovar per falta de dotació pressupostària, o a noves sol·licituds en el cas que s'òbriga un nou període de convocatòria.  
Segona  
1. Es convoquen, per a l'exercici 2009, les ajudes regulades en esta orde. Els crèdits pressupostaris i la quantia total màxima de les subvencions de la convocatòria corresponen al programa 714.40 amb la distribució temporal següent i per capítols:  
2. El termini de presentació de sol·licituds, per a la convocatòria 2009, serà d'un mes comptat a partir de l'endemà de la publicació d'esta orde en el Diari Oficial de la Comunitat Valenciana. No obstant això, les sol·licituds presentades amb anterioritat, dins del termini i les condicions previstos en l'Orde de 24 de gener de 2007, que regula l'anterior règim, derogada per esta orde, es podran tindre en consideració sempre que complisquen les condicions previstes en esta.  
El termini de justificació, per a l'anualitat 2009, per part del beneficiari, del compliment de la finalitat per a la qual es va concedir l'ajuda i l'aplicació dels fons percebuts serà el 31 d'octubre d'enguany.   
DISPOSICIÓ DEROGATÒRIA  
   
Única  
Queda derogada l'Orde de 24 de gener de 2007, de la Conselleria d'Agricultura, Pesca i Alimentació, que aprova un règim d'ajudes (2007/2013) a les cooperatives agràries per a la realització d'activitats orientades al desenvolupament rural, i totes les disposicions que del mateix rang o d'un rang inferior s'oposen a allò que es disposa en esta orde.  
DISPOSICIÓ FINAL  
   
Única  
1. En tot allò que no es regula en esta orde, s'aplicarà allò que es disposa en la Llei d'Hisenda Pública de la Generalitat Valenciana, així com els preceptes bàsics de la Llei 38/2003, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions, i l'article 28.e de la Llei 12/2007, del Consell.   
2. Esta orde entrarà en vigor a partir de l'endemà de la seua publicació en el Diari Oficial de la Comunitat Valenciana.  
València, 14 d'abril de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA


Còpia Permalink ELI